# **Gravstellavtaler for gravplasser i Sandnes kommune**

# **Informasjon**

Sandnes kommune tilbyr stell av graver ved alle sine gravplasser, så fremt det ikke ligger plate på graven. Denne må i så fall fjernes før vi kan sette i gang stellet. Det vil ikke være mulig å endre på noe som er plantet etter at avtalen er igangsatt.

Det tilbys avtaler for alt fra ett år til flerårige avtaler opptil 20 år. Prisen i 2018 er kr. 1 700 pr. år og et engangsgebyr på kr. 800,- for tilrettelegging og nedsetting av selvvanningskasser.

Gravstell kan bestilles av den som er registrert som fester av gravstedet. Faktura sendes ut årlig for ettårsavtaler og fungerer som avtale om betalt gravstell. Dersom fakturaen ikke blir betalt, sendes det ikke ut purring, men gravstell avsluttes og selvvanningskassene fjernes. Ved opprettelse på nytt senere, vil det igjen påløpe et gebyr på kr. 800,- for installering av selvvanningskassene.

Du kan selv velge hvor mange års avtale du vil ha faktura på, men den kan ikke være lengre enn fredningstidens lengde ved fri grav, eller festetidens lengde ved festegrav.

Frist for innbetaling av gravstell for kommende år er 1. november.

Følgende tjenester ligger i prisen:

***Planting av stemorsblomster innen 25.4.***

***Sommerblomster plantes innen 15.6.***

***Luking og vanning***

***Jordbearbeiding og gjødsling***

***Rydding vår/høst***

***Bardekke***

***Krans til Allehelgensdag - Kan bestilles ekstra mot tillegg i pris.***

***(Til Allehelgensdag skal gravsteder med stellavtaler være ryddet og dekket med bar, og bestilte kranser skal være levert.)***

Dette er en informasjonsoversikt som skal følge reglementet for stellavtaler i Sandnes kommune.

November 2018

Gravplassforvaltningen i Sandnes kommune, Park, idrett og vei

Sandnes kommune, Park, idrett og vei

Telefon 51335484/51335000 – mobil 92661933  
E-post: [postmottak@sandnes.kommune.no](mailto:postmottak@sandnes.kommune.no%20)

<https://www.sandnes.kommune.no/teknisk-og-eiendom/gravlunder-og-kirkegarder/>